ستديو بنجي (Bungie) المطور للعبة ديستني (Destiny) اليوم قدم بث مباشر للناس عن الاضافة القادمة للعبة ديستني المعروفة باسم بيت الذئاب (House of Wolves). البث وضح بعض الاشياء الجديدة اللي راح تنضاف في اللعبة عند اطلاق الاضافة.
اهم النقاط اللي تم الاعلان عنها في البث:
- الاسحلوة و الدروع الاسطورية (Legendary) راح تقدر تطورها لاقصى ليفل عن طريق مادة اسمها Ethric Light. بالنسبة للاسلحة والدورع الاكزوتك (Exotic) راح تقدر تطورها بشكل منفصل بدون ما تروح عليك التطويرات اللي سويتها على الاسلحة او الدروع من قبل.
- راح تقدر تعدل خصائص (Perks) بعض الاسلحة عند شخصية الGunsmith، وهذا الشيء راح يخلي اللاعبين يزوروه اكثر المسكين لان سابقا كان يفيدك قبل ليفل 20 فقط، بعد ليفل 20 ينسحب عليه.
- شخصية الSpeaker راح يكون عندها كل المواد اللي تحتاجها سواء كانت Ascendant او Radiant.
- مكان للمجتمع جديد -زي الTower- باسم Vestian Outpost وراح يكون فيه شخصيات جديدة تقدر تكلمهم وهم:
- Petra Venj راح تكون العميلة الخاصة لمهمات القصة الرئيسية.
- Variks راح يكون مسؤول عن اضافة Prison of Elders.
- Brother Vance راح يكون مسؤول عن اضافة Trials of Osiris.
- راح يتم اضافة مركبات واسلحة و دروع جديدة و متنوعة، وراح يتم زيادة امكانية التلفيل و امكانية الوصول الى ليفل 34 على الاقل.
طبعا الاضافة ماراح يكون فيها مهمة Raid جديدة، لكن فيها مهمة تعاونية تحتاج الى 3 لاعبين اسمها Prison of Elders واعتقد انها راح تشبه طور الزومبي في سلسلة كود من ناحية انها ماراح تخلص. ايضا راح يتم اضافة طور جديد للعب الاونلاين التنافسي -ضد بعض- اسمه Trials of Osirirs، الى الان مانعرف اش الاشياء اللي راح تكون مجانية عند اطلاق الاضافة.
معلومات اكثر عن الاضافة راح يتم الاعلان عنها خلال الاسابيع المقبلة، الاضافة راح تصدر يوم 19 من شهر مايو القادم على كل الاجهزة.
شخصيا محتار اشتريها او لا، احتاج اعرف جودة المحتوى اولا ولو واني احس اني حشتريها اول يوم تنزل من الفهاوة 🙂